Prva je korizmena nedjelja. Korizmeno vrijeme je moćno vrijeme u kojem se pripravljamo na najvažniji događaj ljuske i naše osobne povijesti: Isusovo uskrsnuće. Pepeo nam govori da smo bez Boga samo prah. Bog nas je iz ništavila pozvao u postojanje. Pepeo nas podsjeća da nam je najvažniji cilj povratak Bogu. U prvom čitanju iz Knjige Postanka vidimo kako Bog sklapa savez s nama. Bog je vjeran savezu kojeg je sklopio s nama. Korizmeno vrijeme je milosno vrijeme u kojem možemo čuti istinu u ljubavi. Sam Bog nam kroz korizmu i u korizmi govori istinu u ljubavi. U drugom čitanju sv. Petar nas podsjeća na cijenu koju je Isus platio za naše spasenje. Ispovijeđu ulazimo u oslobođenje, ozdravljenje i Božji plan s nama. Isus Krist je išao na križ za nas ne samo poznajući naše lijepo, nego i ružno lice. Sv. Petar nas poziva na molitvu za dobru savjest. Svoju je savjest potrebno prati u krvi Isusa Krista i moliti se za dobru savjest. Evanđelje govori o Isusovu boravku u pustinji. Isus Krist je pobijedio napasnika. I mi smo dionice njegove pobjede. Evanđelje govori kako Isus svoje slušatelje poziva na obraćenje.
Obrati se, znači, Bogu se vrati. Prestani činiti ono za što znaš da je otrov i da nije Božja volja. Promijeni smjer. Počni se mijenjati…